KTAM มุ่งมั่นในการทำงาน เพื่อสร้างผลตอบแทนที่ดีให้กับผู้ลงทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....สมาคมบริษัมจัดการลงทุน
บริษัทหลักทรัพย์จัดการกองทุนกรุงไทย หรือ (บลจ.กรุงไทย : KTAM) เริ่มดำเนินกิจการเมื่อวันที่ 4 ส.ค. 2542 ในปัจจุบันมีมูลค่าทรัพย์สินสุทธิที่อยู่ภายใต้การบริหารประมาณ 2.9 แสนล้านบาท (ข้อมูล ณ วันที่ 30 เม.ย. 2553) เป็นบริษัทจัดการที่มีความทันสมัยและเป็นทางเลือกแรกของผู้ลงทุน มีผลิตภัณฑ์และบริการทางด้านการลงทุนอย่างครบถ้วน เพื่อให้ธนาคารกรุงไทย ซึ่งเป็นผู้ถือหุ้นรายใหญ่สามารถให้บริการทางการเงินอย่างครบวงจร และนำไปสู่วิสัยทัศน์ของ KTB ในเรื่อง One Stop Service บริษัทมีความมุ่งมั่นในการสร้างผลตอบแทนที่ดีให้แก่ผู้ถือหน่วยภายใต้ระดับความเสี่ยงที่ยอมรับได้ ด้วยทีมงานมืออาชีพที่สร้างความพึงพอใจแก่ผู้ลงทุนและผู้ที่เกี่ยวข้อง โดยยึดหลักการบริหารจัดการที่ดี 
ผลิตภัณฑ์ในธุรกิจกองทุนแบบครบวงจร 
บริษัทมีการออกผลิตภัณฑ์ในธุรกิจกองทุนแบบครบวงจร ทั้งกองทุนรวม (Mutual Fund) กองทุนส่วนบุคคล (Private Fund) กองทุนอสังหาริมทรัพย์ (Property Fund) และกองทุนสำรองเลี้ยงชีพ (Provident Fun) โดยในแต่ละประเภทของกองทุนจะมีความหลากหลายของผลิตภัณฑ์ เพื่อเป็นการเสนอทางเลือกให้กับผู้ลงทุนได้อย่างครบถ้วน เช่น กองทุนรวม มีทั้งกองทุนที่ลงทุนในหุ้น ตราสารหนี้ กองทุนผสมทั้งหุ้นและตราสารหนี้ กองทุนตลาดเงิน กองทุนเพื่อการเลี้ยงชีพ กองทุนหุ้นระยะยาว และกองทุนที่ลงทุนในอุตสาหกรรมต่างๆ ในต่างประเทศ เช่น กองทุนน้ำมันเชื้อเพลิง กองทุนเหมืองแร่ และกองทุนสถาบันการเงิน เป็นต้น 
ความมุ่งมั่นในการทำงานเพื่อสร้างผลตอบแทนที่ดีให้กับผู้ลงทุน ส่งผลให้บริษัทได้รับรางวัลอย่างต่อเนื่อง โดยในปี 2553 นี้ กองทุนเปิดกรุงไทยผสมเพื่อการเลี้ยงชีพ (RMF1) เป็นกองทุนที่มีนโยบายลงทุนทั้งในหุ้นและตราสารหนี้ ได้รับรางวัล Best Fund Three Years Award, Mixed Asset THB Flexible จาก Lipper Fund Award 2010 Thailand และบริษัทยังได้รับรางวัล Best Onshore Fund House–Thailand จาก AsianInvestor 2010 Investment Performance Awards อีกด้วย 
นอกจากนี้ในปี 2552 กองทุนเปิดกรุงไทยวางแผนภาษีเพื่อการเลี้ยงชีพ 2 (RMF2) ได้รับ 3 รางวัล ประกอบด้วย 1) Best Bond Fund Group 2) Best Bond Fund Over Three Years 3) Best Bond Fund Over Five Years จาก Lipper Fund Awards 2009 Thailand ซึ่งรางวัลต่างๆ ที่ได้รับ เป็นสิ่งที่สะท้อนให้เห็นถึงความตั้งใจในการบริหารเงินของผู้ลงทุนให้ได้ผลตอบแทนที่ดีที่สุด บนพื้นฐานความเสี่ยงที่ผู้ลงทุนยอมรับได้ และเป็นไปตามหลักเกณฑ์ที่กำหนดไว้ในหนังสือชี้ชวน 
ความสะดวกในการซื้อขายหน่วยลงทุน 
บลจ.กรุงไทย มีช่องทางการจำหน่ายหน่วยลงทุนผ่านสาขาธนาคารกรุงไทยทั่วประเทศ ซึ่งมีมากกว่า 900 สาขา และผ่านตัวแทนการสนับสนุนการขายและรับซื้อคืนหน่วยลงทุน ซึ่งผู้ลงทุนสามารถดูรายชื่อตัวแทนได้ที่ http://www.ktam.co.th/ th/service_agent.php นอกจากนี้ยังเพิ่มช่องทางการซื้อขายผ่าน www.ktamsmarttrade.com และ KTB Online และในไตรมาส 3 นี้ จะสามารถซื้อขายผ่านIVR และ Mobile ได้อีกด้วย โดยบริษัทจะมีการพัฒนาช่องทางการซื้อขายอย่างต่อเนื่อง เพื่อเป็นทางเลือกและอำนวยความสะดวกให้กับผู้ลงทุน 
มุมมองที่มีต่อการลงทุนในปีนี้ 
แนวโน้มทางด้านเศรษฐกิจที่แสดงถึงการขยายตัวอย่างต่อเนื่องทางด้านภาคการผลิต การที่อัตราดอกเบี้ยทรงตัวอยู่ในระดับต่ำ ประกอบกับผลประกอบการของบริษัทจดทะเบียนมีการเติบโตอย่างเห็นได้ชัดในปีนี้ อย่างไรก็ตามปัจจัยทางด้านปัญหาการเงินในกลุ่มประเทศยุโรป และปัญหาด้านการเมืองยังเป็นปัจจัยที่นักลงทุนต้องทำการติดตามอย่างใกล้ชิด การลงทุนในปีนี้จึงมีความผันผวนค่อนข้างมาก จึงต้องมีการปรับสัดส่วนการลงทุนอยู่ตลอดเวลา เมื่อดัชนีมีการปรับตัวลดลงมาก็เริ่มทยอยลงทุนในหุ้นที่มีปัจจัยพื้นฐานดี เงินปันผลสูง และได้รับประโยชน์จากการฟื้นตัวทางเศรษฐกิจ เช่น กลุ่มพลังงาน กลุ่มธนาคารพาณิชย์ และเมื่อดัชนีปรับตัวเพิ่มขึ้นก็ต้องมีการทยอยขายหุ้นที่มีมูลค่าสูงกว่าปัจจัยพื้นฐาน 
คำแนะนำต่อนักลงทุน
เนื่องจากในปัจจุบันนักลงทุนสามารถที่ลงทุนได้ในรูปแบบต่างๆ ทั้งการลงทุนในตลาดเงิน ตราสารหนี้ ตราสารทุน สัญญาอนุพันธ์ และสินค้าโภคภัณฑ์ต่างๆ เช่น ทองคำ และน้ำมัน นักลงทุนจึงควรที่จะแบ่งเงินออกเป็นส่วนต่างๆ เพื่อเป็นการกระจายความเสี่ยง และเพื่อให้ได้รับผลตอบแทนที่เหมาะสม เห็นได้จากในช่วงที่ผ่านมาเมื่อเศรษฐกิจเริ่มฟื้นตัวขึ้น นักลงทุนก็ควรลงทุนในสินทรัพย์เสี่ยงมากขึ้น เช่น ตราสารทุน และกองทุนน้ำมันฯ อย่างไรก็ตามเมื่อนักลงทุนมีความกังวลต่อปัญหาต่างๆ เช่น ปัญหาด้านการเงินในยุโรป ปัญหาด้านการเมือง นักลงทุนก็อาจปรับพอร์ตการลงทุนมาที่ตราสารหนี้และกองทุนทองคำ เป็นต้น 
สำหรับนักลงทุนระยะยาว เมื่อราคาหุ้นมีการปรับตัวลดลงต่ำกว่าปัจจัยพื้นฐาน ก็เริ่มทยอยซื้อหุ้นโดยพิจารณาจากผลประกอบการของบริษัท แนวโน้มการดำเนินงานในอนาคต
นักลงทุนสามารถสอบถามข้อมูลเพิ่มเติม และติดต่อบริษัทหลักทรัพย์จัดการกองทุน กรุงไทย ที่อยู่ 11 อาคารคิวเฮ้าส์สาทร ชั้น M, G และ 10 ถนนสาทรใต้ แขวงทุ่งมหาเมฆ เขตสาทร กทม. 10120 โทร. 026704900 www.ktam.co.th